《柳岸垂纶》
明代·李东阳

钓鱼矶上晚风多，拂拂垂杨渺渺波。行过酒家来别岸，坐移林影下前坡。

聊将短日供长线，又见新条绾旧蓑。老去秪应家在此，不须盘石更垂萝。

作者简介：李东阳（1447年－1516年），字宾之，号西涯，谥文正，明朝中叶重臣，文学家，书法家，茶陵诗派的核心人物。湖广长沙府茶陵州（今湖南茶陵）人，寄籍京师（今北京市）。天顺八年进士，授编修，累迁侍讲学士，充东宫讲官，弘治八年以礼部侍郎兼文渊阁大学士，直内阁，预机务。立朝五十年，柄国十八载，清节不渝。文章典雅流丽，工篆隶书。有《怀麓堂集》、《怀麓堂诗话》、《燕对录》。